पति से अनबन के बाद डीएसपी को दी शिकायत
उगालागांवकी रहने वाली एक महिला की जब अपने पति से नहीं बनी तो उसने कोर्ट की शरण ली। अब उसे जान से मारने की धमकी मिल रही है। महिला ने डीएसपी बराड़ा से अपनी जान की हिफाजत की मांग करते हुए आरोपियों के खिलाफ कार्रवाई मांग की है। जानकारी के अनुसार उगाला गांव के रहने वाले ज्ञान के बेटे संजय के साथ पतरेहड़ी निवासी राजरानी की शादी करीब बीस साल पहले हुई थी। पहले कुछ दिनों तक सब ठीक चला।
लेकिन बाद में संजय से उसकी अनबन रहने लगी। राजरानी ने बताया कि उसने इंसाफ के लिए कोर्ट की शरण ली। जिसमें अपने पति से रहने के लिए मकान जीवन यापन करने के लिए खर्च मांगा ताकि वह अपने बच्चों का लालन-पालन कर सके। मामला कोर्ट में विचाराधीन है। राजरानी की मानें तो उसे अब संजय उसके साथी भूषण, सीमा, काला, लीला राजेश बहुत परेशान करते हैं। कभी घर के बाहर लगे बिजली के बल्ब तोड़ देते हैं, तो कभी पीने के पानी में गंदगी डाल देते हैं। वह उनकी इन हरकतों से तंग चुकी है। महिला ने आरोप लगाया कि उसे डर है कि कहीं उसके घर में आकर ये लोग उसे जान से मार दें। थक हारकर डीएसपी बराड़ा अनिल कुमार को शिकायत दी है। ताकि आरोपियों के खिलाफ कार्रवाई हो सके।
awa_Deva hin_Deva hin_Deva